Úgyhogy amikor kimegyünk innen,
el kell mennünk egészen a nyugati autópályáig.
És amint felmentünk,
soroljon be a bal szélre, az elválasztó mellé!
- Persze. - Déli irányba.
Már ott fognak várni.
- Igen, már letáboroztak. - Igen.
Elkéstünk.
Sajnos.
Köszönöm.
Jól van. Helló!
- Helló, hogy van? - Jól, és önök? Jó reggelt!
- Nincs egy unalmas perc se. - Nincs.
Milyen hosszú az út?
Talán úgy…
Most a kitérőnkkel nem is tudom…
Brad, meddig fog tartani az út?
- Megnéztem korábban, olyan 20 perc. - Rendben.
Megnézhetnénk még egyszer. Lehet, hogy nem volt jó a vétel.
- Megint itt van az robogós? - Igen, asszonyom.
- Komolyan? Ugyanaz a paparazzo? - Ugyanaz.
- Te jó ég! - Láttam bemenni ebbe a parkba.
Ránk tapadt?
Igen, uram. Az előbb előttünk volt.
Sokan gondolják azt, hogy gondunk van a paparazzókkal.
Visszatértél. Hogy vagy?
Voltak az épület alagsorában is,
amikor sétáltunk. Felvettek,
hogy lássák, hol vagyunk.
Régen, az anyám idejében a zaklatás inkább fizikai volt.
Kamerákat nyomtak az arcodba, követtek, üldöztek.
Még mindig követ minket?
Ez a paparazzo… Mindegy, a biztonságunk az első.
Legrosszabb esetben egyik garázsból a másikba megyünk.
Nem a világ vége.
A paparazzók még most is zaklatják az embereket.
A zaklatás inkább online történik.
Miután megjelenik a fénykép a történetekkel,
elkezdődik a zaklatás a közösségi oldalakon.
MEGHAN MARKLE HADAT ÜZEN A KIRÁLYNŐNEK
Látni még egy nőt, akit szeretek,
szenvedni ebben az őrületben, nagyon nehéz.
PÉNZHAJHÁSZ, ERKÖLCSTELEN. UTÁLUNK, MM!
TE PICSA!
MEGHAN EGYETLEN CÍME A KURVA!
Gyakorlatilag macska-egér játék.
Tíz perc, és a barátainkkal leszünk.
Igen.
HARRY ÉS MEGHAN
Bocsánat, előredőlne egy pillanatra?
Kezdhetnénk azzal, hogy bemutatkozik nekünk?
Persze. Doriának hívnak, Meghan anyukája vagyok.
És az elmúlt öt év nehéz volt.
Igen.
Milyen érzés ma itt lenni, és erről beszélni?
Készen állok arra, hogy felemeljem a hangomat, az biztos.
Arról, hogy mit tapasztaltam az anyjaként. Igen.
Emlékszik, amikor Meg elmondta, hogy Harryvel jár?
Igen. Amikor megmondta, telefonon beszéltünk. Azt mondta,
„Anya, Harry herceggel járok.”
És én is suttogni kezdtem.
„Úristen!”
Azt mondta: „Nem mondhatod el senkinek.” Úgyhogy így volt a kezdetektől.
„Úristen! Senki sem tudhatja meg.”
Arra is emlékszem, amikor először találkoztam vele.
Tudják, egy 185 centis, jóképű, vörös hajú férfi.
Kifogástalan illemű. Nagyon kedves volt.
És nagyon boldognak tűntek együtt.
Úgy tűnt, ő az igazi.
Miután bejelentették, hogy együtt vannak,
ez volt a nagy téma.
Immár hivatalos…
EXKLUZÍV – HARRY TITKOS ROMÁNCA
…az amerikai színésznő, Meghan Markle Harry herceg új barátnője.
2016. OKTÓBER 30.
Úgy tűnik, igazak a pletykák Harry herceg kedveséről.
A neve Meghan Markle.
A Briliáns elmék című sorozatból lehet ismerős.
Ő az okos szépség, aki belopta magát Harry herceg szívébe.
A hírek szerint Meghan Markle színésznőé a rosszfiú Harry herceg szíve.
Annyira izgatott vagyok!
Amikor megjelentek a hírek, szerintem mindketten megkönnyebbültünk.
HELLÓ! Ő HARRY HERCEG ÚJ BARÁTNŐJE?
Azok, akiknek nem mondtam el, hogy Harryvel járok,
mind írtak nekem, hogy „Ez igaz? Úristen! Mi?!”
Az emberek rendkívül boldogok voltak.
THE SUN – HARRY ÚJ SZERELME?
Amikor megláttam a címlapokat, örültem neki.
Olyan volt, mint egy tündérmese.
Felhívott a testvérem, és megkérdezte, „Tudod, kivel jár Meghan?
Azt hiszem, Harry herceggel.”
Én meg azt mondtam: „Micsoda?”
Állandóan csörgött a telefonom.
Mondom, „Mi történik itt?”
Aztán olyan volt, mint egy szökőár.
Ez a fiatal hölgy igazi filantróp.
ENSZ-munkát is végez.
Sokat jótékonykodik,
és valószínűleg ez volt a kapcsolódási pont.
Emlékszem, beszéltünk róla, hogy „Olyan valaki lenne jó,
aki már rendelkezik személyiséggel, sikerekkel
és kiharcolt szereppel a világban?”
Ha valami probléma van a világban,
és módunk van rá, hogy felhívjuk rá a figyelmet,
vagy cselekedjünk,
akkor nekem meggyőződésem, hogy felelősségünk cselekedni.
Minden szem az új transzatlanti szövetségre vetül.
Egy brit herceg és az amerikai kedvese.
Hatalmas őrület volt.
Majdnem úgy tűnt, hogy minden, ami miatt idegesek voltunk, hogy kiderül,
mégsem jelent gondot. „Semmi baj.”
Aztán ez nagyon gyorsan megváltozott.
JONG YOUNG VIRÁGÜZLET
Emlékszem, elmentem virágért, kijöttem a virágüzletből,
és ott állt kilenc-tíz paparazzo,
az utca közepén álltak,
beálltak a kocsim elé,
és azt mondták, „Helló! Hogy vagy, Meghan?”
És én meg, „Jól, köszönöm. Meg ne fázzatok!”
És emlékszem, másnap mondta Harry, hogy nem beszélhetek velük.
Én meg: „Csak próbáltam kedves lenni. Nem értek ehhez.
Még nem volt velem ilyen.”
Azt mondta, „A brit média szerint élvezed a figyelmet.”
„Mosolyogsz, élvezed.”
MEGHAN VÉGIG MOSOLYGOTT
Emlékszem, mondtam neki, „Amikor nyilvánosságra kerül a dolog,
nem lesz könnyű.”
A brit média hírhedt arról, hogy bármeddig elmennek
egy sztori érdekében.
Áttúrják a szemetedet, megpróbálnak számlákra betörni.
Bármire hajlandóak egy exkluzív sztoriért, amiért egy vagyont kapnak.
Emlékszem, hogy eléggé megdöbbent.
Azt mondta, „Komolyan? Ilyenekre képesek?”
Mondom, „Hát, igen. Milliókat kaszálnak vele.”
Úgy éreztem, az egész brit média ellepte Torontót.
Körbevették a házamat.
Ezek a férfiak állandóan a kocsijukban ültek.
Várták, hogy bármit tegyek.
Én több ezer mérföld távolságban hallottam minderről.
Próbáltam tenni valamit, de teljesen hiába.
Aztán a szomszédok szóltak, hogy bekopogtatnak mindenkihez.
Fizettek pár szomszédnak, hogy kamerával a hátsó udvaromat streameljék.
Hirtelen úgy tűnt, az egész életem elszigeteltté vált.
Az összes függöny behúzva, a rolók leengedve.
Ijesztő volt.
Mindenhol ott volt az arcom, és az életem is.
A bulvárlapok mindenre lecsaptak.
MEGHAN SOKKOLÓ MÚLTJA
A távkapcsolatokért meg kell dolgozni, akárhogy is nézzük.
De ha még rájön ez a réteg is?
És ráadásul akkor még nem tudtunk mindent egymásról.
Mondtak, írtak dolgokat,
amikről meg kellett, hogy kérdezzem őt.
És ez volt a legnehezebb.
És ez tényleg felgyorsítja a megismerési szakaszt
egy kapcsolatban.
Mondani se kell, nagy a pletykálás. Tudjunk meg többet róla,
és az emberek véleményéről!
Mit tudunk erről a titokzatos nőről, Paula?
MIRACLE MILE, LOS ANGELES 2022. JANUÁR
- Milyen kedves környék! - Igen, az.
Emlékszem, egyszer hazajöttél egy buliból,
és sírtál, hogy egy garázs fölött lakunk.
- Az egy… - Azt mondtam: „Igen, egy remek helyen.”
- Ott sétáltunk ki. - Az volt a behajtónk.
Jól elszeparált volt.
Bulikat tartottunk ott hátul.
Emlékszem, volt egy kis szekerem,
amivel lejöttem a behajtón, és a másik oldalon vissza tudtam menni.
Los Angelesben nőttem fel,
és emlékszem, anyám mesélt olyanokat, hogy elvitt a boltba,
és azt kérdezték tőle: „Kinek a gyereke ez?”
Mondta, hogy: „Az enyém.”
Ők meg, „Maga biztos a dadus. Hol az anyukája?”
Mert én nagyon világos bőrű voltam, anyám meg sötétebb.
A szüleim a völgyben éltek körülbelül kétéves koromig.
Amikor a kapcsolatuk véget ért, elköltöztünk onnan kb. 40 percre autóval.
Ahol anyámmal éltünk, az javarészt fekete közösség volt akkoriban.
Közel laktunk anyámhoz, a nagymamájához.
És a testvérem is a közelben volt.
A barátnőim is a közelben voltak.
Úgyhogy volt egy szép kis női hálózat,
akik sokat segítettek Meg nevelésében.
Mindig könnyű volt kijönni vele. Nagyon szimpatikus, barátságos volt.
Nagyon együttérző gyerek volt.
Nagyon érett.
Emlékszem, egyszer megkérdeztem Meget, az anyjának érez-e engem.
Azt mondta, inkább úgy érezte, egy idősebb, irányító nővér vagyok.
Ezt soha nem felejtettem el.
HOLLYWOODI ISKOLA ALAPÍTVA: 1945
KÍVÁNCSISÁG, BÁTORSÁG, TANULÁS, INSPIRÁCIÓ
Miss Debby!
- Te jó ég! - Jaj, a nagyhercegnőnk!
Hogy van?
Remekül vagyok.
Annyira örülök, hogy látlak!
De jó látni téged!
Szeretlek.
Te jó ég! Ez elképesztő.
Micsoda remek választás volt, hogy itt kezdjen Meg!
Ellátogattunk az iskolámba. Piros iskolának hívtuk, de Hollywoodi a neve.
Kettő és tizenkét éves korom között jártam oda.
Olyan jó volt visszatérni!
Meg szeretném mutatni, mit írtál nekem.
Úristen! Mutassa meg!
Gyönyörű volt a kézírásod.
Gyerünk, olvasd el! Különös tekintettel az utóiratra!
„Kedves Ms. Debby! Ön rengeteget segített kétéves korom óta.
Tudtam, hogy számíthatok önre igazgatóként és barátként is.
Nem tudom eléggé megköszönni. Bár tíz évet itt töltöttem,
legszívesebben maradnék még tíz évet!
Mindig örömmel fogok visszagondolni az iskolára. Szeretettel, Meghan.
U.I.: Ha gazdag és híres leszek, és megírom az élettörténetemet,
beszélni fogok önről és az iskoláról, hogy világhíresek legyenek.”
Így igaz.
Mondja a 11 éves.
Istenem!
Nagy stréber voltam gyerekkoromban.
Ez egy fontos dolog, amit az emberek nem tudnak rólam.
Nem a csinos lány voltam.
Az egész identitásom az volt, hogy én vagyok az okos.
Vannak katalizáló pillanatok az életben, és az enyém az volt,
hogy gyerekként elértem, módosítsanak egy reklámon, mert szexistának találtam.
A nők fegyvere a zsíros edények ellen az Ivory Clear…
Tizenegy éves voltam.
„Tisztelt uram! A múlt héten az iskolámban híreket néztünk társadalomórán.
A csatornákat váltogatva
megláttuk az új Ivory Clear mosogatószer reklámját.
A reklám azt mondta, a termék a nők fegyvere,
vagyis csak a nők mosogatnak.
Amikor ezt hallottuk, a fiúk az osztályomban rákezdtek,
hogy „Igen, ott a nők helye… A konyhában.”
Szóval arra szeretném kérni, változtassa meg a reklámot, hogy…
Le a kesztyűkkel!
Az emberek zsír elleni fegyvere az Ivory Clear.
Megváltoztattam azt a reklámot a kézzel írt kis levelemmel.
És ez nagy dolog volt, mert utána mentem középiskolába. Szóval amolyan
kis aktivista lettem.
1993. ÁPR. 5., 19:23
Meghant hetedikben ismertem meg.
Amikor bementünk a termekbe,
nyitva tartotta az ajtót, sztepptáncolt.
1993. MÁJUS 22., 14:29
Gyorsan összebarátkoztunk. Ugyanazok a tanórán kívüli tevékenységek érdekeltek.
Sokat voltunk vezető szerepben az iskolában, és önkénteskedtünk is.
Amikor diáktanácsi posztra jelentkeztem, ő volt a kampányfőnököm.
És nagyon komolyan vette.
Iskola után gyakran beugrottam apámhoz, aki világosító volt.
Néha elmentem az Egy rém rendes család című szitkom forgatására.
Imádtam a forgatáson lenni. Imádtam.
És imádtam a stáb bajtársiasságát.
Tom sokat tett az iskolánkért
mint világosító, Meghan pedig mindent beleadott az előadásokba.
- Nem igaz! - De igen!
Nem igaz, te kis hazug!
Nem hazudok!
Meghan imádta a színházat.
Elmentem az összes musicaljére és előadására.
Szenvedélyesen szerette.
És nagyon törekedett a sikerre.
Nem tudtam segíteni neki a háziban. Sokkal okosabb volt.
Mindig ötösöket kapott, és nagyon fegyelmezett volt.
Azt mondhatom, hogy Meg koravén volt.
Örökre elkötelezzük magunkat, hogy jobbá tegyük a világot. Köszönjük.
MEGHAN, 13 ÉVES
Ez az a hely, ahol a ballagásom volt. A Hollywood Bowl.
Százhárom lány a színpadon, mind fehér ruhában.
Nem azokban a csúnya köpenyekben, gyönyörű fehér ruhákban.
Ott van. És utoljára az anyukámmal voltam ott koncerten.
A parkolóban voltunk, mentünk hazafelé,
és anyukám rádudált egy nőre, aki a kiállással szenvedett.
A nő meg megfordult, és az „N” betűs szót kiabálta anyámra.
Emlékszem, ahogy anyukám keze a kormánykereket szorította.
És látszott, hogy úgy szorítja az öklét, hogy az ujjpercei teljesen elfehéredtek.
Az út hátralévő részében csak hallgatott, sosem beszéltünk róla.
Azelőtt soha életemben nem hallottam, hogy kimondják ezt a szót.
Nagyon más úgy kisebbségnek lenni,
hogy nem kezelik rögtön kisebbségiként az embert.
Most már az emberek nagyon is tisztában vannak a faji hátteremmel,
mert hatalmas ügyet csináltak belőle Angliában.
De előtte
a legtöbb ember nem kezelt „fekete nőként”.
Úgyhogy nem kellett erről elbeszélgetni velem.
Szülőként,
így utólag persze, hogy visszamennék,
és alaposan elbeszélgetnék arról,
hogy hogy látja a világ az embert.
El tudod képzelni, hogy… Te legyél Harry, én meg a királynő.
- Nagyi, találkoztam egy gyönyörű nővel. - Aha.
Történetesen kevert vérű.
Megmondtam neki, erre nagyon tisztán emlékszem, hogy ez faji kérdés.
Meg erre azt mondta, „Anya, nem akarok erről beszélni.”
Én meg mondtam, hogy lehet, hogy nem akarsz, de kénytelen leszel.
Akkoriban nem gondoltam arra, mit jelent az egészben a faji hovatartozásom.
Komolyan nem gondoltam erre.
Már az első héten közismert lett a dolog.
Az első sztori az volt, hogy Harry új nője (majdnem) egyenesen Comptonból jött.
Mondom: „Hűha!”
Először is, nem Comptonból származom, soha nem éltem ott.
Úgyhogy valótlan az állítás. De miért kell Comptonnal jönni?
A Palota utasítása az volt, hogy „Ne mondj semmit!”
Ne nyilatkozz! Csak azt, hogy „Nem nyilatkozom.”
De az embereknek azt kell megérteniük,
már ami a család sok tagját illeti,
hogy azon, amin Meg keresztülment,
nekik is keresztül kellett menniük.
Szinte beavatási szertartás volt.
A családban néhányan azt mondták, „De hát a feleségemnek is el kellett ezt viselnie,
miért kéne másként lennie a te barátnőddel?
Miért érdemelnétek különleges bánásmódot? Miért kéne őt megvédeni?”
Én meg azt mondtam, hogy a különbség a faji elem.
IGAZI GENGSZTER
MEGHAN A VÁROS EGYIK LEGDURVÁBB RÉSZÉBŐL
SZÁRMAZIK, AMELY BANDAHÁBORÚKRÓL HÍRES.
A KIRÁLYI CSALÁD ÚJ TAGJÁNAK FELMENŐI
KÖZÖTT VAN SZABÓ, TANÁR ÉS TAKARÍTÓ IS…
HARRY ÚJ CSAJA CRENSHAW-BÓL JÖTT.
CRENSHAW-BAN MÚLT HÉTEN GYILKOSSÁG IS TÖRTÉNT
MARKLE ANYUKÁJA A LEPUSZTULT NEGYEDBEN LAKIK
Fotókat csináltak mondjuk a Skid Row negyed különféle helyein,
és azt mondták, hogy ott élek, és ő onnan származik.
PARKOLÁS CSAK TAKARÍTÓKNAK
Szörnyű volt.
De én kitartottam, nem mondtam semmit.
Nyolc nappal a kapcsolatunk nyilvánosságra kerülése után egy nyilatkozatban bíráltam
a brit sajtó által írt cikkek és szalagcímek
rasszista felhangjait,
valamint a cikkek által feltüzelt nyílt rasszizmust a közösségi oldalakon.
HARRY HERCEG KOMMUNIKÁCIÓS TITKÁRÁNAK NYILATKOZATA
A Kensington-palota közleményt adott ki
a Meghan Markle-t érő zaklatásról.
Harry szerint a zaklatás rasszista felhangú.
Harry herceg aggódik Markle kisasszony biztonsága miatt, és rendkívül csalódott,
hogy nem tudja megvédeni őt.
Ez nem egy játék, az életéről van szó.
Egyértelmű a brit sajtónak küldött üzenet: „Hagyják békén!”
Hercegnő volt, egyenesen Comptonból.
Brutális volt, de bizonyos szempontból nem volt meglepő.
A brit bulvársajtónak nagyon egyedülálló szerepe van a brit életben.
Egyrészt van egy igazi szenzációhajhász eleme a dolognak,
mert imádják a pletykákat.
Ugyanakkor nem pusztán szórakozás,
mert a bulvársajtó már hosszú ideje döntőbírói szereppel bír a közvéleményben.
Némelyik bulvárlap kormányokat ingathat meg.
Okkal népszerűek a választások idején.
A brit bulvár nemcsak kiadványok sorozatát jelenti,
hanem egy káros hozzáállást is.
Fel kell ismernünk, hogy ez a fehérek iparága.
A lakosság körülbelül 3,5%-a fekete,
az újságírók közötti arányuk pedig körülbelül 0,2%.
BOCS, HARRY, DE MEG NEM TETSZIK ANYUKÁMNAK
Úgyhogy azok az emberek, akik ezeket a szalagcímeket találják ki,
egy csaknem kizárólag fehér szerkesztőségben teszik azt.
És ők döntenek arról, hogy valami átlépi-e a rasszizmus határát.
És bárki, aki a nyilvánosság elé lép,
különösen, ha nő és fekete,
az ő szemükben szabad préda.
TORONTÓI SZEMÉTLERAKAT
Ez minden a listánkon.
Innen átveszem.
NAACP IMAGE AWARDS 2022. FEBRUÁR
Néhány perc múlva hívnak.
53. NAACP IMAGE AWARDS
Hosszú utat tettem meg a kis piros iskolától.
Szoros?
- Izgulsz? - Igen.
Csak add magad!
A kevertvérűségről nem nagyon beszélnek.
Az önképem kialakulásának nagy része
azzal telt, hogy próbáltam rájönni, hol a helyem.
Azt hiszem, ennek nagy része az, hogy nem vagy elég fehér vagy fekete,
de én nem így látom a világot.
- Örvendek. - Én is. Az anyukám is eljött.
- Mama! Meghan Markle mamája is eljött. - Mi?
Cső, tesó! Anthony! Örvendek.
Nem olyannak látjuk a világot, amilyen. Hanem olyannak, amilyenek mi vagyunk.
Mire találkoztam Meghannal, azt hiszem, a fél Nemzetközösséget bejártam.
A világ minden táján találkoztam emberekkel és közösségekkel.
És emiatt azt hittem, hogy tudom.
Azt hittem, tudok a problémákról, hogy hogy élnek emberek,
hogy milyen az öntudatlan előítélet. Mindent.
És most megtiszteltetéssel adom át
az NAACP elnöki díját
Harry hercegnek és Meghannak, Sussex hercegének és hercegnőjének.
ELNÖKI DÍJ
De az ő nézőpontját látva, a beszélgetéseit hallva
rájöttem, hogy én egy boldog alvajáró voltam az életben.
Nyugodtan kijelenthetem, hogy más környezetből jövök, mint a feleségem.
Azonban okkal kerültünk egymás oldalára.
Közös bennünk a szolgálat iránti elkötelezettség.
A felelősség, hogy fellépjünk az igazságtalansággal szemben,
és az a gondolat, hogy a legmellőzöttebbekre kell
a legjobban odafigyelni.
Rendkívül büszke vagyok rá, hogy együtt végezzük ezt a munkát.
Nem sokkal George Floyd megölése előtt költöztünk Kaliforniába, a szülőállamomba.
És a fekete Amerika számára ez a kilenc perc és 29 másodperc túllépett az időn,
évszázados, begyógyulatlan sebeket szakított fel.
A fiam, a lányom, a gyermekeim
kevert vérűek, és erre nagyon büszke vagyok.
Amikor a gyerekeim felnőnek, visszanéznek erre a pillanatra,
és hozzám fordulva azt kérdezik, „Te mit tettél abban a pillanatban?”,
én azt akarom, hogy legyen válaszom.
Hé-hó, hé-hó, dolgozni megyünk
Szerintem ez nagy felelősségünk nekünk, embereknek.
Ha világra hozol egy kis embert,
mindent meg kell tenned, hogy jobbá tedd a világot nekik.
Soha nem leszünk többet ilyen közel kolibrikhez.
- Miért? - Csak figyelj!
Mert félnek az emberektől.
Ezek itt, nézd csak!
Archie!
Piszkos a lábam, anya!
Mert veled voltam.
Istenem!
Piszkos a lábam.
Piszkos a lábad, kicsim.
Apa imádja a madarakat, ez egy nagy pillanat számára.
De ugyanígy, az a legfontosabb mindkettőnk számára,
hogy biztosan ne kövessük el ugyanazokat a hibákat, amiket a szüleink.
Ki az? Egy százlábú…
Egy százlábú.
Mindenki annyi mindent visz magával a gyerekkorából a jelenbe.
Különösen, ha elváltak a szüleid.
Azt hiszem, a legtöbb gyerek, akiknek elváltak a szüleik,
sokban hasonlít egymásra, a hátterüktől függetlenül.
Húznak egyik helyről a másikra, vagy talán versengenek a szüleid,
vagy tovább vagy valahol, mint szeretnéd,
vagy kevesebbet ott, ahol lenni szeretnél. Sok ilyen dolog van.
Annak ellenére, hogy a szüleim jól együtt neveltek,
ha belegondolok, hogyan befolyásolta ez, hogy mivé nőttem fel, és mit akartam…
Nagyon érdekes. Amikor 12 éves voltam, a McHill and Heartban
azt a feladatot adták, hogy írjunk egy verset az életünkről.
És a mai napig emlékszem erre a versre. Így hangzott:
Két ház, két otthon Két konyha, két telefon
Két kanapé, ahol fekszem Két hely, ahol lakom
Menni, menni ide-oda Hétfőtől péntekig hol ide, hol oda
Nem olyan rossz, nem panaszkodom De gyakran szomorkodom.
Csak egy normális életet akarok Boldog apával és a szerető feleségével
Egy kerítéssel, egy bozontos kutyával Egy begyújtott kandallóval
De ez nem a valóság, ez csak egy álom Nem tudok sírni, sikítani sem
Szóval itt ülök a hármas számú macskával Könnyű lenne, ha kettő lenne belőlem
Anyámmal voltam hét közben, hétvégén meg apámmal.
És apám egyedül élt, két felnőtt gyereke volt,
akik már elköltöztek.
Hol van apa?
Hűha! Ki kell zoomolnom.
Csak nyomd meg azt a gombot hátul!
- Ja, igen. - Ha megnyomod,
előre mész, érted?
Jól van. Oké. Látszom? Nem is tudom.
Mindegy. Később találkozunk. Szia!
Egész életemben apuci lánya voltam.
Jó, meg kell nyomnom a gombot.
És sokat voltam vele.
Mehet!
Apa képei.
Halat fogunk vacsorának, ugye?
Halat vacsorának.
Ez a célunk. Igen.
De arra is emlékszem, hogy gyerekként magányosnak éreztem magam.
1993. MÁJUS 29., 18:56
És hogy társaságra vágytam.
- Eltökélt. - Micsoda?
Eltökélt.
Teljes élete volt, mielőtt találkozott vele.
Megnek volt egy szoros baráti köre,
és nagyon társaságkedvelő volt, igazi társasági ember.
Torontóban élt.
Nagyon nyíltszívű volt.
Egy nagyszerű kis lakóközösségben éltem. Volt két kutyám.
És szuper volt. Könnyű, feltűnésmentes.
Túrázni és sétálni jártam. Meg a forgatásra.
Imádtam a munkám.
Itt jönnek. Készüljetek a torlaszokkal! Lezárni!
Szerintem Toronto egyfajta menedék volt a városban dolgozó színészek számára.
Ha Meg elment a boltba, felismerték.
Azt mondták, nem te vagy az a csaj a Briliáns elmékből?
Amikor az utcán jártunk, Meg mindig
fizikailag is érintkezett a rajongókkal.
Mondjuk, „Csináljunk egy szelfit!” És aztán átkarolták őt.
Persze! Hogy hívnak?
Ezenkívül nagyon szabad volt.
Olyan szép élete volt,
mielőtt az egész berobbant.
Hé! Helló!
Vedd fel!
Igen, persze.
Tényleg nagyon gyorsan sötét fordulatot vett a dolog.
Van egy beégetett kíváncsiság
és megítélés a királyi család felé, amit addig nem láttam.
A paparazzók elkezdtek rászállni, hogy szemmel tartsák.
Voltak, akik megpróbáltak ütemterveket venni
a sorozatunkon dolgozó produkciós asszisztensektől,
hogy megtudják, mikor forgat.
És dombokon rejtőztek el ezekkel a nagyon hosszú objektívekkel,
hogy megláthassák őt.
Voltak, akik betörtek a területre, ahol a lakókocsik voltak,
hogy megpróbálják lefotózni, ahogy bemegy,
vagy kijön a lakókocsijából. Kezdett kicsit veszélyes lenni Meg helyzete.
Eljött az a pont, hogy körbe kellett kerítenünk az összes lakókocsit.
És ez nagy kihívás volt
logisztikailag, mert egy tévésorozatban szerepelt,
és nem szereti senki dolgát megnehezíteni.
De nem hiszem, hogy bárki is tudta volna, hogy hogy kell
kezelni ezt az új helyzetet.
Rettegtem, hogy valaki a lakókocsijában fog várni rá.
Azt mondtam a rendőrségnek,
ha bármelyik másik torontói nő azt mondaná,
hogy „Hat felnőtt férfi alszik kocsikban a házam körül,
és bárhová megyek, követnek engem, és félek.”,
akkor ezt nem tartanák zaklatásnak?
Erre azt mondták, hogy „Sajnos a partnere miatt
nem tehetünk semmit.”
Akkor mi van? Egyszerűen így kéne élnem?
Aztán jött egy halálos fenyegetés,
és a dolgok megváltoztak, mert szükségem lett biztonságiakra.
Az NBC bérelt fel, hogy átvegyem Meghan biztonságát.
És ez volt a legdurvább tapasztalatom
a médiával. Úgy értem, dolgoztam korábban A listás hírességekkel,
és nagy vagyonú családokkal…
De ennél teljesen kiakadt a mérőműszer.
Meg, ne már!
A paparazzók bármire képesek egy képért.
Az volt a feladatom, hogy ne tudhassák meg, hová megyünk,
és mikor megyünk bárhová.
Volt egy különleges sofőrünk, mindig ő vitt engem és Meghant a stúdióba.
Ki volt képezve követők lerázására.
És különböző útvonalakon jutottunk el a stúdióba,
hogy lerázzuk a minket üldöző paparazzókat.
És amikor a stúdió után a lakhelyére mentünk vissza,
voltak, akik rádiókon szóltak,
hogy visszamegyünk a területre.
Így aztán sikátorokon át kellett eljuttatnunk
Meghant a ház hátsó bejáratához, és kinyitni a garázsajtót,
ügyelve arra, hogy senki se tudjon beosonni.
Ijesztő volt.
Állandóan emberek álltak az ajtaja előtt, megpróbáltak bejutni a házába,
vagy ott keringtek a környéken, hogy megtalálják.
Átvizsgáltuk a stúdióba küldött leveleket.
Találtunk pár dolgot, ami egy kicsit szokatlan volt,
ezeket átküldtük Harry biztonsági embereinek Nagy-Britanniába.
Ők kezelték ezeket a helyzeteket, és szemmel tartották a dolgokat.
Amikor mindez elkezdődött,
a barátaim és az ismerőseim, akik szerettek, és törődtek velem,
azt kérdezték, „Megéri ez?”.
Tudjuk, hogy boldog vagy, és hogy szereted őt.
De megéri ez? Nézd meg, mi történik az életeddel!
2017. ÁPRILIS
Mindent megtettünk, amit tudtunk, hogy támogassuk egymást.
M: OKÉ, EDDIG EZ FIX:
M: MÁJUS 4–8. M LONDONBA – LEFOGLALVA
Egy hullámhosszon kellett maradnunk.
Nem maradtunk volna együtt, ha nem sikerül.
Nem tudom, hogyan, de sikerült.
A legtöbbször az Atlanti-óceán ellentétes oldalán voltunk.
Ő Kanadában dolgozott.
Én próbáltam meglátogatni,
de ő még többet jött hozzám.
JÚNIUS 12–15. M LONDONBA – LEFOGLALANDÓ
JÚNIUS 30. – JÚLIUS 4. M LONDONBA – LEFOGLALVA
Egyenesen a forgatásról mentem a repülőtérre. Odaértem,
leszálltam. Kezdődött az üldözés.
Próbáltam diszkréten elrejtőzni.
Aztán visszarepültem, és mentem a forgatásra.
És ez újra és újra. Folyamatosan.
A randijaink tele lettek autós üldözésekkel,
lerázó manőverekkel és…
álruhákkal.
Nem igazán ilyen egy egészséges kapcsolat kezdete.
De amennyire lehetett, humorral álltunk hozzá.
És amikor csak találkoztunk,
jól megöleltük egymást, és…
próbáltunk normális életet élni, amennyire csak lehet.
Úgyhogy elmentem, és eltöltöttem egy hétvégét Meggel és a barátaival.
Nagyon furcsa most visszagondolni rá,
mert most sokat tudok, de úgy örülök, akkor még nem tudtam ezekről.
Mert hitelesen lehettem önmagam, hatalmas felkészülés nélkül.
Amikor Vilmos és Katalin jöttek,
és először találkoztam Katalinnal… Vacsorára jöttek.
Emlékszem, egy szakadt farmerben voltam, és mezítláb.
Szeretek másokat megölelni, mindig is ilyen voltam.
Nem tudtam, hogy ez sok brit számára felkavaró.
Azt hiszem, nagyon gyorsan megértettem,
hogy a külső formalitás belülre is átmegy.
És hogy van egy kifelé mutató én.
De aztán becsukod az ajtót, és „Szuper! Most már lazíthatunk.”
De ez a formalitás mindkét oldalon jelen van.
És ez meglepő volt a számomra.
A nagymamám volt az első idősebb családtag, akivel Meghan találkozott.
Fogalma sem volt, miből áll ez az egész.
Úgyhogy egy kicsit sokkolta a szervezetét.
Tényleg szürreális volt.
Nem egy nagy pillanat volt, hogy „Most bemutatlak a nagyanyámnak.”
Nem tudtam, hogy találkozni fogunk, csak pár pillanattal előtte.
A kocsiban ültünk, a Royal Lodge-ba mentünk ebédelni,
mikor mondta, hogy „A nagyi idejön a templomból.”
A kocsiban ülve megkérdezte, „Ugye tudsz pukedlizni?”
Azt hittem, hogy csak viccel.
Hogy lehet ezt elmagyarázni?
Azt, hogy meghajolsz a nagymamád előtt?
És hogy pukedlizni kell, különösen egy amerikainak. Ez fura.
BELÉPNI TILOS
Akkor kezdtem rájönni, hogy ez egy nagy dolog.
Az amerikaiak így érthetik meg.
Igazi középkor… Lakoma és lovagi torna.
Ilyen volt. És pukedliztem, valahogy így…
Örülök, hogy megismerhetem, felség.
„Jó volt így?”
Nagyon izgalmas volt!
És amikor elment, Eugenie, Jack és Fergie azt mondták,
„Remekül csináltad!”
Köszönöm. Fogalmam sem volt, mit csinálok.
Emlékszem, amikor a családom először találkozott vele, nagyon lenyűgözte őket.
Volt, aki nem tudta, hogy mit kezdjen magával.
Szóval azt hiszem, meglepődtek.
Meglepődtek, hogy a vörös egy ilyen gyönyörű nőt tudott szerezni.
És egy ilyen okos nőt.
De azt hiszem, az a tény, hogy egy amerikai színésznővel jártam,
valószínűleg ez homályosította el kezdetben az ítélőképességüket.
Egy amerikai színésznő, ez nem lesz tartós.
Szia, Meghan!
Érdekes módon a színésznő dolog volt a legnagyobb probléma.
Arról, hogy ez hogy néz ki, volt egy berögződés
a brit fejekben. Hollywood és…
Nagyon könnyű volt sztereotipizálniuk.
- Helló! - Jó napot!
„SZERELEM SOKADIK LÁTÁSRA” (2005) SZEREP: „DÖGÖS CSAJ”
- Szia! - Helló!
Először 2007-ben találkoztam Meghannal.
Akkorra már kapott pár szerepet itt-ott.
Felhívott az egyik vezető
a Foxtól, és azt mondta, szerepet adtunk ennek az új lánynak,
csodálatos, és kell neki egy ügynök, rád gondoltunk.
Találkoznotok kéne. Mondom, „Szuper.”
Járnia kellett meghallgatásokra, az alapoktól kellett kezdenie.
Nagyon megviseli az ember önbizalmát,
amikor meghallgatásokra kell járnia, különösen, ha nem lehet beskatulyázni.
Nem tudtam, hogy félvér.
Azt hittem, napbarnított kaliforniai, szeplős.
Nem is emlékszem rá, hogy mikor jöttem rá, hogy az.
És azt hiszem, amint rájöttem, küldtem fekete szerepekre is.
Amikor ilyen szerepekre küldtem, a stáb néha megkérdezte: „Ez mi?”
És én meg mondtam, hogy félvér, az anyja fekete.
Mire ők: „Nem, nem úgy néz ki.”
Amikor állandóan azt hallod, hogy „nem”,
eltűnődsz, hogy mi a baj veled. „Semmihez sem vagyok elég jó.”
Ugyanaz jött elő, mint gyerekkoromban.
Vagyis, hogy hol az én helyem?
Meghallgatásokra járt,
és közel volt, de nem kapott szerepeket.
Nagyon meglepődtem, és büszke voltam rá,
mert minden kudarc után újra felállt.
És csak folytatta.
Csak egy hosszú életű és kiszámítható tévésorozatba akartam bekerülni.
Állhatatos volt. Elképesztő volt,
hogy nem dobta be a törölközőt.
És aztán végül az univerzum igent mondott.
Mike Ross?
Helló! Rachael Zane vagyok, én tartom az eligazítást.
Hűha! Nagyon csinos vagy!
Jól van. Rám mozdultál. Essünk túl rajta: nem érdekelsz.
Mindig is szerettem azt a képet.
Én is.
Rachael Zane bizonyos szempontból szerintem az egyik első képviselője volt
az igazi, kimondottan félvér nőknek.
Bemutatták a családját, és hogy milyen az egész dolog.
Gyerek voltam.
A legtöbb gyerek túlteszi magát rajta.
Amint megtudták, becsületükre legyen mondva, beleírták.
Ő mindig egyfajta könnyedséget hordozott.
És egy rendező számára ő egy egyszerű színész,
mert mindig természetes, de meg lehet bízni benne.
Nem gondolta túl, csak csinálta.
És azt hiszem, ez sok embernek megnyugtató volt.
Helló! Íme a bakik a Briliáns elmék ötödik évadából.
A stáb tagjai törődtek egymással.
És ő volt a ragasztó a szereplők közötti kapcsolatokban.
Bakiparádé.
Azt hiszem, szeretett valaminek a része lenni.
De szerintem nem a színészet volt az igazi szenvedélye.
Mindig úgy tűnt, hogy forrnak benne az ötletek.
Így jellemezném őt akkoriban.
Azt hiszem, valami nagyobb felé tartott.
Most Beverly Hillsben vagyunk, és el fogunk haladni
a Beverly Hills Hotel előtt, ahol vasárnap más northwesternesekkel találkozom.
A Northwesternen két főszakon végeztem: színház és nemzetközi kapcsolatok.
És egyszerűen imádtam írni. És az angol volt a mellékszakom.
Úgyhogy ez volt az eszes rész.
A törődés a világ működésével kapcsolatban.
Istenem!
- Ez annyira jó! - Ez igazi…
Sosem voltam olyan, aki csak egy fajtát csinál.
Azt hiszem, így született meg a honlapom.
Először valahogy úgy írta le nekem,
hogy „Mintha a legjobb barátnőd mesélne neked minden érdekesről
egyetlen helyen.”
Volt divat, és volt sok írás ételekről, utazásokról. Mindenről, amit szerettem.
És a TheTig nemcsak hobbi volt,
hanem nagyon sikeres vállalkozás lett belőle.
Mindig mondtam neki, hogy „Szerintem te egy készítő vagy.
Szerintem egy készítő vagy. Egy aktivista.”
UGRÁS POLITIKÁBÓL A SZÍNÉSZETBE
Írtam véleménycikkeket az önértékelésről.
És arról, hogy milyen félvérnek lenni, és az önkénteskedésről.
A Briliáns elmék idején Indiába mentem szünetre.
Meg Ruandába jótékonysági munkát végezni.
Az ilyen dolgok izgattak engem.
Nem egy nagyszerű indie filmet próbáltam találni,
amiért Oscar-díjat kapok majd. Nem.
Csak menni akartam önkénteskedni.
ENSZ NŐK
Igen tisztelt közönség! Óriási megtiszteltetés a számomra,
hogy az ENSZ szószólója lehetek a nők politikai és vezetői szerepvállalásáért.
Büszke vagyok rá, hogy nő és feminista vagyok.
Mások szolgálata tette teljessé. És szerintem Harry is ilyen.
És ez ritka.
Üdvözöljük önöket, és köszönjük, hogy eljöttek.
Nagyon hálásak vagyunk. Ez olyasmi, ami…
Jó kapcsolódási pont volt Harryvel,
amikor még ismerkedtünk, hogy sok közös érdeklődési körünk volt
a rendkívül eltérő életünk ellenére.
Számunkra nagyon fontos
az egyenlőség eszméje. A faji egyenlőség,
a nemek közötti egyenlőség, és az egyenlő oltottság.
Hogy rendelkezzünk az ahhoz szükséges információkkal,
hogy ezt a nagyobb célt szolgáljuk.
Én a saját szemszögemből fülig szerelmes lettem belé,
mert a szívem azt súgta,
hogy ő az, akivel az életem hátralévő részét fogom tölteni.
És aztán amikor még jobban megismertem,
a fejem is megszólalt, hogy „Ez a nő tökéletes erre a szerepre.”
Meghanra találni, azt hiszem,
olyan volt, mint egy tűt találni a szénakazalban.
Meséld el az eljegyzést!
Tőlem várod? Meséld el te!
2017. NOVEMBER
Már korábban meg akartam csinálni. De mivel kellett a nagymamám engedélye,
nem tudtam Nagy-Britannián kívül megtenni.
Töltöttem ki a pezsgőt, miközben ő a csirkét kenegette,
ami egy kicsit elárulta a dolgot.
„Nem is iszol pezsgőt. Mit ünneplünk?”
Azt mondtam, „Semmit, csak találtam.”
Magnum üveg volt.
Nem tudtam, hogy igent mond-e majd,
de akkor már hozzám költöztette Guyt. Ő volt a túszom.
A kutyám, igen.
Sánta volt, nem tudott elfutni.
És aztán az északi kertben, ahová a személyzeti lakások néznek,
előkészítettem 15 elektromos gyertyát.
Istenem, Jess! Megtörténik.
Istenem!
Azt mondta, ne lessek.
- Istenem! - Milyen testhelyzetben voltál?
Kézenállásban.
- Jó vagy ebben. Ez jó. - Jó?
Látod, vicces.
Természetesen fél térdre ereszkedtem.
Természetesen.
Fél térdre ereszkedett, én meg csak… „Igen!” Olyan boldog és izgatott voltam!
Arra gondoltam, „Megtesszük.”
AZ ELJEGYZÉS ESTÉJE
Olyan boldogok voltak.
És titokban akarták tartani, mert csak pár hét múlva jelentették volna be.
Tartottunk egy kis eljegyzési bulit,
és mindenki állatos kezeslábasokba öltözött.
És Meghan és Harry egyforma pingvines ruhában voltak,
mert a pingvinek egész életükre választanak párt. Olyan édesek voltak!
Annyira jól éreztük magunkat!
Meghan úgy érezte, legyőzhetik a világot.
Királyi szenzáció.
Harry herceg hivatalosan is eljegyezte Meghan Markle amerikai színésznőt.
A bejelentés pontot tesz a hetek óta tartó találgatások végére.
Sokan izgatottak, mert a nő, ha úgy tetszik, friss szikrát hozhat
a királyi családba, és ez jó hírnek számít.
Elmondhatatlanul izgatottak vagyunk. És az egész világ is.
Ez jól mutatja, hogy mennyire összhangba kerül a lakossággal
a királyi család mostanában.
Emelje fel a kezét, aki tudja,
- ki Meghan Markle! - Igen.
Azt hiszem, lesz pozitív változás,
mert vannak, akik nagyon rasszisták másokkal szemben a bőrszínük miatt.
És mivel Meghan Markle a királyi családhoz csatlakozik,
szerintem emiatt lehet, hogy meggondolják magukat.
Harry és Meghan egybekelése miatt
sok színes bőrű és a brit fekete lakosság talán először
érezte úgy, hogy látótérbe kerültek.
THE NEW YORK TIMES MEGHAN MARKLE TÖRTÉNELMET ÍR
TIME: SZÍNES BŐRŰ NŐ AZ IGAZI TÜNDÉRMESE FŐSZEREPLŐJE
Mint mindenki mást, sok feketét is magával ragadott
ez a románc, és elgondolkodtak ebben a pillanatban.
Azt akartam, hogy boldogok legyenek, ahogyan sokan mások is.
BOLDOG SZERELMESEK. DE MI ZAVAR EBBEN A KÉPBEN?
De ez a tündérmese egy olyan országban
talált táptalajt, amelyben egy eléggé mérgező vita folyt az Európai Unióról.
BREXIT MOST!
Az életben csak egyszer adódik ilyen lehetőség.
Vissza kell vennünk az ország irányítását.
- Hátul is hallanak? - Igen!
A bevándorlás a legfontosabb probléma.
Az emberek feldúltak, nagyon boldogtalanok.
ADJÁK VISSZA AZ ORSZÁGUNKAT! KILÉPÉS!
Ha visszanézi az ember az akkori a közösségi médiát,
a bevándorlás körül forgott minden.
Ez pedig ebben az országban gyakran a rasszisták által használt fedőnév.
Az illegális bevándorlás miatt mindenkinek aggódnia kéne.
Nem tudjuk, kik ezek.
Menj vissza Afrikába!
Küldjék őket haza!
THE GUARDIAN – ŐRÜLT GYŰLÖLET, A BREXITES RASSZIZMUS MAGYARÁZATA
Az Európai Bizottság 2016-os jelentése, amelyet pont a kapcsolatunkkal egy időben
hoztak nyilvánosságra,
arra figyelmeztetett, hogy ha a kormány nem tesz semmit,
és ha a média nem változtat a hozzáállásán,
akkor a kultúraharc, ami már létezett,
hatalmassá nő, és valódi probléma lesz.
ELŐÍTÉLETEKET TÁPLÁL
BREXIT: TÖBB RASSZISTA TÁMADÁS AZ UNIÓRÓL SZÓLÓ NÉPSZAVAZÁS UTÁN
Tökéletes együttállás volt,
amely hitelt adott a sovinizmusnak és a nacionalizmusnak.
És azok, akiknek szörnyű világképük volt,
több erőt és önbizalmat éreztek,
hogy felszólaljanak, és azt csináljanak, amit akarnak.
ERŐSZAKOLÓ MIGRÁNSOK HAZA!
Szóval ez egy szerencsétlen pillanat volt
Nagy-Britannia számára, hogy megpróbálja átélni ezt a hercegnős tündérmesét
ebben a sokszínű, modernizálódó országban.
KIRÁLYI ELJEGYZÉS BEJELENTÉSE 2017. NOVEMBER 27.
Kicsit félve figyelte az ember.
Vajon a bulvársajtó vissza tudja fogni magát?
Sikerült a Palotának meggyőznie őket, hogy viselkedjenek?
Mi, a nemzet, le tudunk mondani arról, hogy észszerűtlen mértékben
bele akarjunk szólni a királyi család életébe?
Mind gratulálunk. Hogy vagytok?
Izgatottak.
És nagyon boldogok. És örülünk, hogy esik.
Meghan, te hogy érzed magad ma?
Boldog vagyok, köszönöm.
Ekkor még nagyon hittem abban, amit mondtak nekem.
Vagyis, hogy elmúlik. Hogy jobb lesz.
Hogy ez egyszerűen ilyen a legelején.
Megígérték, hogy „Amint összeházasodtok, ne aggódj, minden jobb lesz!”
Hogy ha megszoknak, jobb lesz.
„Persze, hogy jobb lesz.”
De az volt az igazság, hogy bárhogy is próbálkoztam, bármilyen jó is voltam,
bármit is csináltam,
akkor is meg akarták találni a módját,
hogy tönkretegyenek.
A feliratot fordította: Gömöri János